รัฐบาลไทย-ข่าวทำเนียบรัฐบาล-ธอส. มอบของขวัญปีใหม่ลูกค้าสินเชื่อบ้าน ผ่อนดี 48 เดือน รับเงิน 500 บาท / 1,000 บาท
วันพฤหัสบดีที่ 18 พฤศจิกายน 2564
ธอส. มอบของขวัญปีใหม่ลูกค้าสินเชื่อบ้าน ผ่อนดี 48 เดือน รับเงิน 500 บาท / 1,000 บาท
ธอส. มอบของขวัญปีใหม่สําหรับลูกค้าสินเชื่อบ้านที่มีวินัยการผ่อนชําระเงินงวดสินเชื่อบ้านสม่ําเสมอย้อนหลัง 48 เดือน (นับถึงงวดเดือนพฤศจิกายน 2564) โดยแบ่งลูกค้าเป็น 2 กลุ่ม
ธนาคารอาคารสงเคราะห์ (ธอส.) มอบของขวัญปีใหม่สําหรับลูกค้าสินเชื่อบ้านที่มีวินัยการผ่อนชําระเงินงวดสินเชื่อบ้านสม่ําเสมอย้อนหลัง 48 เดือน (นับถึงงวดเดือนพฤศจิกายน 2564) โดยแบ่งลูกค้าเป็น 2 กลุ่ม ประกอบด้วย กลุ่มที่ 1 ได้รับเงิน 1,000 บาท สําหรับลูกค้าที่มีคุณสมบัติและปฏิบัติได้ตามเงื่อนไข เช่น วงเงินกู้ทุกบัญชีภายใต้หลักประกันเดียวกันรวมไม่เกิน 2 ล้านบาท มีสถานะบัญชีปกติ และชําระเงินงวดผ่าน Application : GHB ALL ในงวดชําระเดือนพฤศจิกายน – งวดชําระเดือนธันวาคม 2564 และกลุ่มที่ 2 ได้รับเงิน 500 บาท สําหรับลูกค้าที่ไม่ได้รับสิทธิ์ในกลุ่มที่ 1 และมีสถานะบัญชีปกติ ชําระเงินงวดผ่าน Application : GHB ALL ในงวดชําระเดือนธันวาคม 2564 หรืองวดชําระเดือนมกราคม 2565
นายฉัตรชัย ศิริไล กรรมการผู้จัดการ ธนาคารอาคารสงเคราะห์ (ธอส.) เปิดเผยว่า เพื่อเป็นการส่งเสริมการมีวินัยทางการเงินในการผ่อนชําระเงินงวดสินเชื่อบ้าน และส่งมอบความสุขให้กับลูกค้า ธอส. ในช่วงเทศกาลปีใหม่ 2565 ธอส.ในฐานะสถาบันการเงินของรัฐ ที่มีพันธกิจ “ทําให้คนไทยมีบ้าน” ได้จัดทํา “โครงการของขวัญปีใหม่ 2565” สําหรับลูกค้าสินเชื่อบ้านของ ธอส.ที่มีวินัยในการผ่อนชําระย้อนหลังรวม 48 เดือน (นับถึงงวดเดือนพฤศจิกายน 2564) โดยมีการชําระเงินงวดสม่ําเสมอและไม่น้อยกว่าเงินงวดที่ธนาคารกําหนดทุกเดือน ซึ่งแบ่งของขวัญออกเป็น 2 กลุ่ม ดังนี้
กลุ่มที่ 1 ได้รับเงิน 1,000 บาท สําหรับลูกค้าที่มีคุณสมบัติ 1.วงเงินกู้ทุกบัญชีภายใต้หลักประกันเดียวกัน ไม่เกิน 2 ล้านบาท 2.มีสถานะบัญชีปกติ (ไม่เคยปรับโครงสร้างหนี้) 3.กรณีลูกค้ารายย่อย ต้องชําระเงินงวดผ่าน Application : GHB ALL ในงวดชําระเดือนพฤศจิกายน – งวดชําระเดือนธันวาคม 2564 และกรณีลูกค้าสวัสดิการ ให้หักเงินเดือนเพื่อผ่อนชําระผ่านหน่วยงานตามปกติ 4.ลูกค้ามี Application : GHB ALL หรือสมัครใช้งานใหม่ ที่ไม่มีบัญชีออมทรัพย์ ต้องเปิดบัญชีเงินฝากออมทรัพย์ภายในเดือนพฤศจิกายน 2564 สําหรับรับโอนเงินของขวัญปีใหม่จากธนาคาร
กลุ่มที่ 2 ได้รับเงิน 500 บาท สําหรับลูกค้าที่มีคุณสมบัติ 1.ต้องไม่ใช่ผู้ที่ได้รับสิทธิในกลุ่มที่ 1 (ที่ได้รับสิทธิ์เงิน 1,000 บาท) 2.มีสถานะบัญชีปกติ (ไม่เคยปรับโครงสร้างหนี้) 3.กรณีลูกค้ารายย่อย ต้องชําระเงินงวดผ่าน Application : GHB ALL ในงวดชําระเดือนธันวาคม 2564 หรืองวดชําระเดือนมกราคม 2565 และกรณีลูกค้าสวัสดิการ ให้หักเงินเดือนเพื่อผ่อนชําระผ่านหน่วยงานตามปกติ 4.ลูกค้าที่ไม่เคยมี Application : GHB ALL ให้สมัครใช้งาน GHB ALL และเปิดบัญชีเงินฝากออมทรัพย์ ภายในเดือนธันวาคม 2564 หรือเดือนมกราคม 2565 สําหรับรับโอนเงินของขวัญปีใหม่จากธนาคาร
ทั้งนี้ ลูกค้าที่ปฏิบัติตามเงื่อนไขของโครงการที่ธนาคารกําหนด จะได้รับโอนเงินของขวัญปีใหม่เข้าบัญชีเงินฝากออมทรัพย์ ธอส. ที่ลูกค้าผูกบัญชีไว้กับ Application : GHB ALL เพื่อให้ลูกค้าสามารถนําเงินไปใช้จ่ายในด้านที่จําเป็นและสนับสนุนให้เกิดการหมุนเวียนทางเศรษฐกิจในช่วงปลายปี 2564 และต้นปี 2565 ได้ต่อไป สามารถดาวน์โหลด Application : GHB ALL ได้ทั้งระบบ iOS, Android และ Huawei และนําบัตรประชาชน พร้อมสมุดบัญชีเงินฝาก หรือเลขที่บัญชีเงินกู้มาสมัครใช้งานได้ที่ ธอส.ทั่วประเทศ สอบถามรายละเอียดเพิ่มเติมได้ที่ ธนาคารอาคารสงเคราะห์ ทุกสาขาทั่วประเทศ หรือศูนย์ลูกค้าสัมพันธ์ (Call Center) โทร.0-2645-9000 หรือ www.ghbank.co.th และ Facebook Fanpage ธนาคารอาคารสงเคราะห์